ब्लू-टिक वेरिफाइड यूजर ही कर पाएंगे मैसेज शेयर, देने होंगे पैसे
ट्विटर ने अपने प्लेटफॉर्म पर एक और बदलाव करने की घोषणा की है। कंपनी ने डायरेक्ट मैसेज (DM) से संबंधित एक बड़ा फैसला लेते हुए कहा है कि स्पैम मैसेज को रोकने के लिए अनवेरीफाइड अकाउंट से भेजे जाने वाले DM की लिमीट को अब
ट्विटर ने अपने प्लेटफॉर्म पर एक और बदलाव करने का ऐलान किया है। कंपनी ने डायरेक्ट मैसेज (DM) से संबंधित एक बड़ा फैसला लेते हुए कहा है कि स्पैम मैसेज को रोकने के लिए अन-वेरिफाइड अकाउंट से भेजे जाने वाले DM की लिमिट को अब कम किया जाएगा।
इस फैसले के बाद यूजर्स को एक लिमिट के बाद और मैसेज करने के लिए कंपनी का ब्लू-टिक वेरिफाइड यूजर बनना पड़ेगा और इसके लिए फीस भी चुकानी पड़ेगी। ट्विटर के इस फैसले को उसकी कमाई बढ़ाने के उपाय के रूप में देखा जा रहा है। कंपनी ने अभी यह नहीं बताया है कि डेली DM की लिमिट क्या होगी।
मैसेज भेजने के लिए भी देने होंगे पैसे
ट्विटर पर आप जिन लोगों को फॉलो नहीं करते उन्हें अब मैसेज नहीं भेज पाएंगे। इसका मतलब है कि जिन यूजर्स ने पहले हर यूजर्स से डायरेक्ट मैसेज रिसीव करने का ऑप्शन चुना था और इसके लिए पैसे चुका रहे हैं, वहीं यूजर्स अब DM की सुविधा का लाभ उठा पाएंगे।
नए यूजर्स के लिए यूजर मैनुअल लाएगा ट्विटर
कंपनी ने कहा है कि वह यूजर मैनुअल फिर से लेकर आएगी ताकि जिन यूजर्स ने अब तक इस सुविधा को नहीं लिया है, उन्हें सेटिंग में ऑप्शन चुनने की इजाजत दी जा सके। इसका टेस्ट जून 2023 में शुरू किया गया था। 22 जुलाई को कंपनी ने बताया कि इस फैसले से पिछले एक हफ्ते में स्पैम मैसेज में 70% तक कमी आई है।
दोगुना बढ़ेगी रीच
19 जुलाई को ट्विटर वेरिफाइड ने भी एक ट्वीट में बताया था, 'क्या आप जानते हैं? एफिलिएटेड अकाउंट वाली वेरिफाइड संस्थाओं को ट्विटर पर अब दोगुना रीच मिलेगी।' वेरिफाइड अकाउंट्स वाली संस्थाएं अब अपने बिजनेस आइडिया के साथ कस्टमर्स तक पहुंच पाएंगी। इसको री-ट्वीट करते हुए ट्विटर के मालिक एलन मस्क ने कहा, 'नकली पहचान और झूठी ऑर्गेनाइजेशन एफिलिएशन से बचने के लिए कंपनियों के लिए साइन अप करना जरूरी है।'
इसके पहले कंपनी ने ट्वीट को किया था लिमिट
इससे पहले, एलन मस्क की कंपनी ने सोशल मीडिया प्लेटफॉर्म पर देखे जाने वाले डेली ट्वीट की संख्या को लिमिट कर दिया था। इस फैसले पर कंपनी ने कहा था कि वैल्युएबल डाटा के अनधिकृत स्क्रैपिंग को रोकने के लिए यह फैसला जरूरी था। मस्क ने कहा था कि नए फैसले एक अस्थाई उपाय के रूप में लागू होंगे।
उन्होंने कहा था कि हमारा डाटा इतना चुराया जा रहा था कि यह नॉर्मल यूजर्स के लिए यह एक डिग्रेडिंग (अपमानजनक) सर्विस बन गई थी। कंपनी की घोषणा के अनुसार, अन-वेरिफाइड यूजर्स उस समय एक दिन में 800 पोस्ट पढ़ सकते थे, वहीं वेरिफाइड अकाउंट यूजर्स एक दिन में 10 हजार ट्वीट तक स्क्रॉल कर सकते थे। हालांकि, कंपनी ने इस सुविधा को 5 जुलाई से फिर से लागू कर दिया था।
अपने फैसलों को लेकर विवादों में है कंपनी
इसी साल मई में, मस्क ने प्लेटफॉर्म पर आने वाले कॉल और एन्क्रिप्टेड मैसेजिंग जैसे फीचर्स के बारे में बताया था। पिछले साल अक्टूबर में टेस्ला के मालिक एलन मस्क ने ट्विटर को 44 बिलियन डॉलर में खरीद था। इसके बाद से ही कंपनी अपने फैसलों को लेकर लगातार चर्चा में है। अक्टूबर 2022 से अब तक कंपनी ने सैकड़ों लोगों को नौकरी से निकाल दिया और कई लोगों ने खुद ही कंपनी छोड़ दी है।